CELEX: 62018TN0316
Language: sl
Date: 2018-05-22 00:00:00
Title: Zadeva T-316/18: Tožba, vložena 22. maja 2018 – Mediaservis/Komisija

201807201072013382018/C 276/813162018TC27620180806SL01SLINFO_JUDICIAL20180522495021Zadeva T-316/18: Tožba, vložena 22. maja 2018 – Mediaservis/Komisija
 ---documentbreak--- C2762018SL4910120180522SL0081491502Tožba, vložena 22. maja 2018 – Mediaservis/Komisija
   (Zadeva T-316/18)2018/C 276/81Jezik postopka: angleščina
      Stranki
   
   
      Tožeča stranka: Mediaservis s. r. o. (Praga, Češka republika) (zastopnika: D. Vosol in C. Schneider, lawyers)
   
      Tožena stranka: Evropska komisija
   
      Predlogi
   
   
            —
         
         
            razglasitev ničnosti Sklepa Komisije C(2018) 753 final z dne 19. februarja 2018 o nenasprotovanju državne pomoči Czech Post za nudenje univerzalne poštne storitve v letih od 2013 do 2017;
         
      
            —
         
         
            naložitev plačila stroškov postopka Komisiji.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
            1.
         
         
            S prvim tožbenim razlogom se zatrjuje kršitev člena 108(2) in (3) PDEU.
            
                     —
                  
                  
                     Komisija je odločila, da ne bo začela postopka iz člena 108(2) PDEU, čeprav je imela resne težave pri obravnavi skladnosti državne pomoči s skupnim trgom.
                  
               
      
            2.
         
         
            Z drugim tožbenim razlogom se zatrjuje nezadostna in nepopolna preučitev zadeve in to, da Komisija ni preučila dejanskega in pravnega stanja, na katerega so jo opozorile osebe, podjetja in združenja, katerih interes je z odobritvijo pomoči lahko prizadet, ter kršitev obveznosti obrazložitve.
            
                     —
                  
                  
                     Komisija ni preučila vseh točk tožnikove pritožbe. Komisija je namesto tega zgolj površinsko ugotovila, da izračun neto stroškov temeljil na ustrezni računovodski razdelitvi stroškov za univerzalne storitve in drugih stroškov.
                  
               
                     —
                  
                  
                     Komisija je v zvezi s tem kršila obveznost obrazložitve.
                  
               
      
            3.
         
         
            S tretjim tožbenim razlogom se zatrjuje očitna napaka pri presoji v zvezi z izračunom neto stroškov in preverjanjem neobstoja prevelikega nadomestila.
            
                     —
                  
                  
                     Komisija je napačno ugotovila, da so bili stroški, ki so družbi Česká pošta nastali znotraj in zunaj obsega univerzalnih storitev, dodeljeni v skladu s točko 31 okvira SSGP iz leta 2012. (
                           1
                        )
                  
               
                     —
                  
                  
                     Sklep Komisije je torej temelji na očitno neresničnem hipotetičnem scenariju.
                  
               
                     —
                  
                  
                     Hipotetični scenarij, ki ga je uporabila Komisija, ni upošteval, da češki zakon o poštnih storitvah določa, da morajo cene vključevati vse nastale stroške.
                  
               
                     —
                  
                  
                     Pri izračunu neto stroškov je bila kršena točka 32 okvira SSGP iz leta 2012, ker v njegovem okviru niso bili upoštevani upoštevni viri prihodkov, čeprav so bili ti povezani z dejavnostmi, ki niso SSGP.
                  
               
      
            4.
         
         
            S četrtim tožbenim razlogom se zatrjuje očitna pravna napaka v zvezi z uporabo točke 25 okvira SSGP iz leta 2012 v povezavi s Prilogo I dela B Direktive o poštnih storitvah. (
                  2
               )
            
                     —
                  
                  
                     Čeprav je treba v skladu s točko 25 okvira SSGP iz leta 2012 in Prilogo I dela B Direktive o poštnih storitvah pri izračunu neto stroškov oceniti koristi, vključno z nematerialnimi koristmi, če je to mogoče, za izvajalca SSGP (da se upošteva kakršna koli nematerialna in poslovna korist, ki nastane izvajalcu univerzalne storitve), so v Sklepu Komisije, Priloga A.1 upoštevane zgolj nematerialne koristi.
                  
               
      
            5.
         
         
            S petim tožbenim razlogom se zatrjuje kršitev točke 51 in naslednjih okvira SSGP iz leta 2012 ter kršitev obveznosti obrazložitve.
            
                     —
                  
                  
                     Komisija bi zaradi poslovnega ravnanja družbe Česká pošta, katerega cilj je izločitev konkurentov iz trga, morala naložiti dodatne zahteve za preprečitev takega vpliva, ki bi bil v nasprotju z interesi Unije v smislu točke 51 in naslednjih okvira SSGP iz leta 2012, na razvoj trgovine, vendar tega ni storila.
                  
               
                     —
                  
                  
                     Komisija bi, tudi če take obveznosti ne bi imela, morala glede na okoliščine tržnega deleža in poslovnega ravnanja družbe Česká pošta navesti konkretne razloge, iz katerih naj take dodatne zahteve ne bi bile potrebne, vendar tega ni storila.
                  
               
      (
         1
      )	Sporočilo Komisije – Okvir Evropske unije za državno pomoč v obliki nadomestila za javne storitve (2011) (UL 2012, C 8, str. 15).
   (
         2
      )	Direktiva 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve (UL, posebna izdaja v slovenščini, poglavje 6, zvezek 3, str. 71) kot je bila nazadnje spremenjena z Direktivo 2008/6/ES Evropskega parlamenta in Sveta z dne 20. februarja 2008 o spremembi Direktive 97/67/ES glede popolnega oblikovanja notranjega trga poštnih storitev v Skupnosti (UL 2008, L 52, str. 3).